Die wêreld in foto’s – 30 Augustus 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Foto van hopkegels tydens oestyd naby die dorp Rocov in Tsjeggië. Die produksie van hop wat gebruik word om die Tsjeggiese Republiek se beroemde bier te maak, het met ongeveer 30% afgeneem weens ŉ droogte in dié land. (Foto: Petr David Josek, AP) Verskeie soorte roomys is Donderdag by die Ample Hills Red Hook-fabriek in Brooklyn, New York, te koop. Ample Hills Red Hook Factory is een van die grootste roomysfabrieke in New York. Daar is ook ŉ klein museum en ŉ winkel in die fabriek. (Foto: Lin Bilin, Xinhua) Emmanuel Macron, die Franse president, glimlag Donderdag terwyl hy met premier Juha Sipila van Finland gesels tydens ŉ besoek aan die Aalto-universiteit in Espoo, Finland. Macron is in Finland op ŉ amptelike tweedagbesoek. (Foto: Mikko Stig, AP) Bahrain se Salwa Naser vier Donderdag haar oorwinning tydens die 4x100m-aflosfinaal vir vroue by die 18de Asiatiese Spele in Djakarta, Indonesië. (Foto: Bernat Armangue, AP) ŉ Aktivis praat Donderdag tydens ŉ optog teen die inhegtenisneming van vyf vooraanstaande regsgesinde aktiviste in Nieu-Delhi, Indië. Indië se hoogste hof het Woensdag beveel dat vyf aktiviste wat in hegtenis geneem is in verband met beweerde Maoïstiese bande in huisarres gehou sal word totdat die hof volgende week beslis oor ŉ aansoek waarin hul aanhouding betwis word. (Foto: Manish Swarup, AP)